Legal Document

Category: 379

Text:
32. ΝΟΜΟΘΕΤ. ΔΙΑΤΑΓΜΑ υπ’ αριθ. 3013 της 10/15 Σεπτ. 1954 Περί τροποποιήσεως και καταργήσεως διατάξεών τινων του Ν.Δ. 2606/53 και τροποποιήσεως του άρθρ. 52 του Ν.Δ. 136/46 «περί Αγορανομικού Κώδικος». Άρθρ.1.-(Προστίθενται τρία εδάφια εις την παρ.6 άρθρ.28 Ν.Δ. 136/1946, ανωτ. αριθ. 25, ως αύτη ετροποποιήθη δια του άρθρ.1 Ν.Δ. 2606/1953, ανωτ. αριθ. 29). Άρθρ.2.-Αι παρ.7 και 11 του άρθρ.1 του Ν.Δ. 2606/1953 καταργούνται. Άρθρ.3.-Δι’ αποφάσεων του Υπουργού Εμπορίου δύνανται να συνιστώνται εις την περιφέρειαν της τέως Διοικήσεως Πρωτευούσης, ως και εις τας Επαρχιακάς πόλεις, ένθα δεν εδρεύουσι, Παραρτήματα του Γενικού Χημείου Κράτους, Επιτροπαί δια την ποιοτικήν εξέτασιν των υπό των αρμοδίων Αρχών λαμβανομένων δειγμάτων άρτου. Κατ’ εξαίρεσιν δύνανται να συνιστώνται αι ως άνω Επιτροπαί και εις πόλεις, ένθα εδρεύουσι Παραρτήματα του Γενικού Χημείου, εάν ο φόρτος της εργασίας αυτών επιβάλλη την σύστασιν τοιούτων και πάντως μετά σύμφωνον γνώμην του Γενικού Χημείου του Κράτους. Η σύνθεσις, το έργον και η λειτουργία των Επιτροπών τούτων, ορίζονται δι’ αποφάσεων του Υπουργού Εμπορίου. Τα υπό των αρμοδίων Αρχών λαμβανόμενα δείγματα, άτινα πρόκειται να προσκομισθώσιν εις τας ως άνω Επιτροπάς προς εξέτασιν, λαμβάνονται εις απλούν. Κατά των αποφάσεων των Επιτροπών τούτων ουδέν ένδικον μέσον επιτρέπεται. Τα εις το Γ. Χ. Κράτους ή τα Παραρτήματα αυτού αποστελλόμενα προς εξέτασιν δείγματα άρτου, λαμβάνονται: εις απλούν επίσης, αποκλειομένης της κατ’ έφεσιν εξετάσεώς των. Άρθρ.4.-(Αντικαθίστανται αι παρ.1 και 2 Ν.Δ. 136/1946, ανωτ. αριθ. 25). Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 68,01(β) Σελ. 68,01(γ) Τεύχος 464-Σελ. 5 Αγορανομικός Κώδικας 5.Β.α.28-32